biswa921/hiwiki-latest-pages-articles-raw huggingface dataset:
गनकॉटन

गनकॉटन एक प्रकार का विस्फोटक है जो सैलूलोज़ का नाइट्रेट एस्टर है और रुई या सैलूलोज को सांद्र नाइट्रिक और सांद्र सल्फ्यूरिक अम्लों के मिश्रण के साथ उपचारित करने से प्राप्त होता है। देखने में यह बिल्कुल रुई सा लगता है और रुई सा ही सफेद, गंधहीन और स्वादहीन ठोस होता है। जल, ऐल्कोहल, ईथर और ग्लेशियल ऐसीटिक अम्ल (glacial acetic acid) में यह अविलेय होता है, पर ऐसीटोन, ऐल्किल ऐसीटेट और नाइट्रो-बेंज़ीन में घुल जाता है। गनकॉटन में नाइट्रोजन की मात्रा लगभग 14.14% रहनी चाहिए यदि नाइट्रोजन की प्रति शत मात्रा कम हो तो ईथर-ऐल्कोहल में घुलकर कोलोडियम बनता है। thumb|PSM V56 D0466 Gun cotton disk

गनकाटन बड़ी तीव्रता से जलता है। यह प्रस्फोटन से ही विस्फुटित होता है। प्रस्फोटन के लिए मरकरी फल्मिनेट प्रयुक्त होता है। संपीडन से विस्फोटन के लिए टारपीडो और कारतूस में प्रयुक्त होता है। पाइरॉक्सीलीन के साथ मिलकर यह धूम्रहीन चूर्ण बनाता है, जिसमें विस्फोटनतरंग का वेग बहुत मंद हो जाता है। प्रणोदक के लिये अधिक सुविधाजनक होता है। बंदूक और तोपों में इसका प्रयोग व्यापक रूप से होता है। यदि गनकॉटन को नाइट्रोग्लिसरीन के साथ ऐसीटोन के सहारे मिलाया जाए तो ऐसे मिश्रण को कॉर्डाइट कहते हैं। यह बहुत महत्व का विस्फोटक है। नाइट्रो-ग्लिसरीन को कोलोडियन के साथ मिलाने से भी बिना ऐसीटोन की सहायता से कॉर्डाइट प्राप्त हो सकता है। thumb|PSM V56 D0322 Gun cotton spar torpedo
इसका आविष्कार 1846 में स्विटज़रलैंड के एक जर्मन वैज्ञानिक सी. एफ. शायन बीन ने किया था। रुई को अम्लों के मिश्रण में डुबोकर निचोड़ और सुखा लिया जाता है फिर उसे सारे अम्ल और अशुद्धियों से परिशुद्ध करने के निमित्त पानी में उबाला जाता है। इस प्रकार परिशुद्ध रुई की लुगदी बनाकर फिर धोया जाता है और गीली अवस्था में ही उसकी छोटी छोटी ईटें बना ली जाती हैं।

सूखा गनकाटन बड़ी तेजी से हिस की आवाज करता जलता है। यदि उसपर हथौड़े से चोट की जाय तो विस्फोट करेगा। गनकाटन की विस्फोटक गति तीन मील प्रति सेकेंड है इस कारण इसका प्रयोग बंदूक या तोप में नहीं किया जाता। उसमें अनेक धूमरहित चूर्ण मिश्रित किया जाता है। इसका प्रयोग प्लास्टिक बनाने में भी होता है।

 इन्हें भी देखें
नाइट्रोसेलूलोज

श्रेणी:विस्फोटक
बदलते रिश्ते (1978 फ़िल्म)

बदलते रिश्ते, 1978 में रघुनाथ झालानी द्वारा निर्देशित एक हिन्दी फिल्म है। पारिवारिक रिश्तों पर आधारित इस फिल्म के मुख्य कलाकार जितेन्द्र, ऋषि कपूर व रीना रॉय हैं। असरानी व ए के हंगल सहायक भूमिकाओं में है, और फिल्म के संगीतकार लक्ष्मीकांत-प्यारेलाल हैं।

 संक्षेप 
सावित्री (रीना रॉय) एक संगीत शिक्षिका है जो बच्चों को संगीत सिखाती है। वह अपनी माँ (दीना पाठक) व रंगाई ठेकेदार भाई चंदर (असरानी) के साथ रहती है। एक दिन वह मनोहर धनी (ऋषि कपूर) से मिलती है और दोनों में प्रेम हो जाता है।  इधर सागर सिंह (जितेन्द्र) नामक व्यापारी अमेरिका से लौटता है। उसकी बहन सावित्री से संगीत सीखती है, जिसका गाना सुन कर सागर उस पर मोहित हो जाता है।

एक दिन चंदर का एक मित्र अपने ज्योतिषी पिता प्रोफ़ेसर (ए के हंगल) के साथ आता है। प्रोफ़ेसर चंदर को आनेवाले अच्छे समय, उसकी माँ के कठिन समय के बारे में बताता है, परन्तु सावित्री के विषय में कुछ भी बताना, टाल जाता हैं। चंदर से पुरानी मित्रता के कारण सागर उसकी मदद करने के साथ उसकी बहन से विवाह करना चाहता है। इस बीच सागर सावित्री को एक चिट्ठी भेजता है जिसे पढ़ वह भभक उठती है। सागर की भाभी उससे विवाह करने की सागर का विचार बताती है। सागर का परिवार सावित्री के घर उसके सावित्री से विवाह का प्रस्ताव भेजता है जिसे सावित्री की माँ स्वीकार कर लेती है। सावित्री इस विवाह प्रस्ताव को नकार देती है। इस बीच चंदर एक दुर्घटना में घायल हो जाता है और अस्पताल में भर्ती होता है। अपनी बीमार माँ की बात को मान कर सावित्री, सागर से विवाह कर लेती है जिसमे उसकी सहेली प्रोफ़ेसर की बात उसे बताती है।

सावित्री सागर को प्रोफ़ेसर की बात बताने पर भी वह उससे विवाह करता है। इधर सावित्री सारी बात मनोहर को पत्र में बताती है। कुछ दिन बात मनोहर चंदर के विवाह में सावित्री से मिल प्रोफ़ेसर के बात की आड़ में सागर को मारने की बात बताता है जिसपर वह मनोहर से द्वेष करने लगती है। कुछ दिनों में मनोहर सागर से मित्रता किए घर आने पर सावित्री उसे निकाल देती है। सावित्री सागर को मनोहर के विचार बताने पर वह मनोहर से लड़ पड़ता है। मनोहर तमंचे से सागर पर गोली चलाने पर सावित्री उसे बचाए मनोहर को वहां से जाने कहती है। बाद में चंदर अपनी पत्नी को समझाता है के सागर के प्रति सावित्री के प्रेम के लिए मनोहर ने अपने रिश्ते बदले।

 चरित्र 
 मुख्य कलाकार 
 जितेंद्र - सागर सिंह
 ऋषि कपूर - मनोहर धनी
 रीना रॉय - सावित्री देवी
 असरानी - अनूपचंद्र ठाकुर
 दीना पाठक - श्रीमती ठाकुर
 पिंचू कपूर - कर्नल
 ए के हंगल - प्रोफेसर
 उर्मिला भट - श्रीमती रघुवीर सिंह
 शुभा खोटे - उर्मिला बिपिन सिंह
 मास्टर राजू - किशन सिंह
 रचना भट - प्रेमा सिंह
 राजा दुग्गल - अमृतलाल का आदमी
 शशिबाला सक्सेना - चंपा
 चंदर धनी
 खेवरा
 मखीजा
 मदन जोशी
 एच एल परदेसी
 कौशल
 ओमकार
 चंद्रप्रभा
 माखन सिंह

 दल 
 निर्देशक - रघुनाथ झालानी
 निर्माता - सुदेश कुमार
 निर्माण संस्था - विजया पिक्चर्स, विजयश्री पिक्चर्स
 कथा - महेंद्र सरल
 पटकथा - फणी मजूमदार
 संवाद - मदन जोशी
 संपादक - बी प्रसाद
 कला निर्देशक - आर वर्मन शेट्टी
 छायांकन - प्रवीण भट
 प्रस्तुतकर्ता - गोविंदराम अहूजा

 संगीत 
 गीत "ये दुनिया के बदलते रिश्ते" बिनाका गीत माला की 1979 वार्षिक सूची में 4थीं पायदान पर रही। 

 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 

|-
| १९७९(1979)
| बी प्रसाद
| फिल्मफेयर सर्वश्रेष्ट संपादक पुरस्कार
| 
|}

 बाहरी कड़ियाँ 
 

श्रेणी:बॉलीवुड
श्रेणी:1978 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
खरसुलिया

खरसुलिया (Kharsuliya) उत्तर प्रदेश के एटा जिले के अलीगंज विकास प्रखंड का एक गाँव है | यह अलीगंज और सराय अगहत मार्ग के मध्य स्थित है | इस गाँव में राजपूत जातियों का बाहुल्य है |
यहाँ के वर्तमान ग्राम प्रधान श्रीमती सुसुमलता देवी है |

खरसुलिया ग्राम पंचायत के अंतर्गत आने वाले गाँव:

१. नगला खेडा 
२. नगला आलम 
३. नगला सिमरा 
४. नगला विष्णु 
५. नगला गढा 
६. गढ़ी 
७. मढैया

ये गाँव एटा से लगभग 65 किमी पूर्व की ओर, फर्रुखाबाद से लगभग 45 किमी पश्चिम की ओर, तथा मैनपुरी से लगभग 35 किमी उत्तर की ओर है | साथ ही खरसुलिया में शाखा डाकघर भी है, जिसका पिन कोड २०७२५० है | ये गाँव जनसंख्या की द्रष्टि से जनपदों में प्रमुख है | 

गाँव के दक्षिणी छोर पर विशाल हरित चारागाह (वन) है | 

पडोसी गाँव: 

१. नया गाँव 
२. दादूपुर 
३. सराय अगहत 
४. कलुयाटील पुर 
५. अकबरपुर 
६. सिकंदरपुर 
७. तम्रौरा 
८. अलीपुर 

श्रेणी:एटा ज़िले के गाँव
चांदामेटा-बुटारिया

चांदामेटा-बुटारिया (Chandameta-Butaria) भारत के मध्य प्रदेश राज्य के छिंदवाड़ा ज़िले में स्थित एक नगरपंचायत है।"Inde du Nord: Madhya Pradesh et Chhattisgarh ," Lonely Planet, 2016, ISBN 9782816159172"Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293

 जनसांख्यिकी व संस्कृति 
सन् 2011 की भारत की जनगणना के अनुसार यहाँ की जनसंख्या 16,497 थी, जिसमें से 8,358 पुरुष और 8,139 महिलाएँ थीं। चांदामेटा-बुटरिया का साक्षरता दर 83.80% था, जो राज्य औसत 69.32% से अधिक था। पुरुष साक्षतरा दर 89.63% और महिला साक्षरता दर 77.83% था। जनसंख्या का 11.71% 6 साल से कम उम्र के हैं। यहाँ संगठनात्मक संस्कृति को पश्चिमी कोयला फील्ड्स लिमिटेड द्वारा बढ़ावा दिया गया जो देश के कई हिस्सों के लोगों द्वारा परोसा गया था जो यहाँ बसे, एक मिश्रित संस्कृति बनाते हैं। फ्लावेरवेल स्कूल यहां स्थित है। यह शहर पहाड़ियों के बीच स्थित है सबसे बड़ा स्कूल सरकार है।

 पर्यटन 
इस क्षेत्र में आने के लिए स्थान शामिल हैं:
 चांदशाह वली टेकरी (नामक चैद्शा वली मज़ार), कुछ अन्य मंदिरों के साथ एक पुराने शिव मंदिर है। इस पहाड़ी को शहर के अधिकांश हिस्सों से देखा जा सकता है और एक ही स्थान पर मंदिर और मज़ार को यहाँ देख सकते है।
 सिंह वाहिनी दुर्गा मंदिर जहां स्थानीय लोगों के लिए दैनिक पूजा की जाती है। 
 शहर में अन्य जगहों में दादाजी समाधि मंदिर, खेरापती मंदिर, सिंहवहिनी मंदिर, चंदशाह वली-चंद्रमोलीश्वर मंदिर और पंकज स्टेडियम शामिल हैं।

 प्रसिद्ध व्यक्तित्व 
 स्वर्गीय श्री हिरामन तिवारी "दादाजी" यहां पैदा हुए थे। वह एक महान आध्यात्मिक व्यक्ति थे दादा परिवार के संस्थापक थे। इन दिनों प्रसिद्ध आदध्यात्मिक एवं ज्योतिष विद्वान श्री दिनेश दादा दादा परिवार की जिम्मेदारी निभा  रहे हैं। दिवंगत श्री शिवबारन सिंह परमार, दिवंगत श्री दामोदर पाटिल, दिवंगत श्री श्यामलाल वाल्मीकि, श्रीमती गिरिजा देवी बाजपई जैसे महान नेता इस छोटे शहर से थे।

 इन्हें भी देखें 
 छिंदवाड़ा ज़िला

 बाहरी जोड़ 
 जालस्थल

 सन्दर्भ 

श्रेणी:मध्य प्रदेश के शहर
श्रेणी:छिंदवाड़ा ज़िला
श्रेणी:छिंदवाड़ा ज़िले के नगर
अस्सी घाट

अस्सी घाट, असीघाट अथवा केवल अस्सी,  प्राचीन नगरी काशी का एक घाट है। यह गंगा के बायें तट पर उत्तर से दक्षिण फैली घाटों की शृंखला में सबसे दक्षिण की ओर अंतिम घाट है | इसके पास कई मंदिर ओर अखाड़े हैं | असीघाट के दक्षिण  में जगन्नाथ मंदिर है जहाँ प्रतिवर्ष मेला लगता है |

इसका नामकरण असी नामक प्राचीन नदी (अब अस्सी नाला) के गंगा के साथ संगम के स्थल होने के कारण हुआ है। पौराणिक कथा है कि युद्ध में विजय प्राप्त करने के बाद दुर्गा माता ने दुर्गाकुंड के तट पर विश्राम किया था ओर यहीं अपनी असि (तलवार) छोड़ दी थी जिसके गिरने से असी नदी उत्पन्न हुई | असी और गंगा का संगम विशेष रूप से पवित्र माना जाता है |यहाँ प्राचीन काशी खंडोक्त संगमेश्वर महादेव का मंदिर है ।अस्सी घाट काशी के पांच तीर्थों में से यह एक है | 

इसके पास ही नानकपंथियों का एक अखाड़ा है ओर समीप ही शिवजी का एक मंदिर है | असी संगम घाट का जिर्णोध्धार कर आधुनिक सजावट एवं पर्यटन के अनुरूप बना दिया गया है। यहाँ पर्यटक सायं काल गंगा आरती का आनंद लेते हैं। नवीन रास्ता नगवा से होकर सीधे लंका को जोड़ती है। सायं काल यहाँ से सम्पूर्ण काशी के घाटों का अवलोकन किया जा सकता है। विदेशी पर्यटक यहाँ विशेष रूप से इस स्थान को काफी पसन्द करते हैं,कारण यहाँ का वातावरण काशी के सांसकृत विरासत के साथ सस्ते होटल विद्यमान हैं।वर्तमान में मेरे सहपाठी प्रमोद जी मिश्र का "सुबह ए बनारस" कार्यक्रम से असी घाट में अद्वितीय सुन्दर वातावरण का निर्माण हुआ है। सायं संध्या आरती ऐवं सुबह योगाभ्यास के माध्यम से ऐक मनमोहक वातावरण का निर्माण होता है,साथ आप गंगा आरती का भी आनंद ले सकते हैं ।

सन्दर्भ

श्रेणी:काशी
ब्रह्मा तारामंडल

thumb|ब्रह्मा (ऑराइगा) तारामंडल
ब्रह्मा या ऑराइगा (अंग्रेज़ी: Auriga) तारामंडल खगोलीय गोले के उत्तरी भाग में दिखने वाला एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। इस तारामंडल का सब से रोशन तारा ब्रह्मह्रदय (अग्रेज़ी: Capella, कपॅल्ला) है। पुरानी यूनानी खगोलशास्त्रिय पुस्तकों में इसे अक्सर एक रथ चला रहे व्यक्ति के रूप में दर्शाया जाता था जिसने अपने कंधे पर एक बकरी पकड़ी हुई है और जिसकी गोद में दो और छोटी बकरियाँ खड़ी हैं।

 तारे 
ब्रह्मा तारामंडल में आठ मुख्य तारे हैं, हालांकि वैसे इसमें 65 तारों को बायर नाम दिए जा चुके हैं। इनमें से 6 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे इस प्रकार हैं -

बायर नामनामअन्य नाम और नाम की मूल भाषानाम का अर्थα Aurब्रह्महृदयकपॅल्ला (Capella, लातिनी)छोटी बकरीβ Aurबेटा ऑराइगेमेन्कालिनन (, अरबी)रथी का कन्धा"γ Aur" = β Tauगामा ऑराइगेअल-नतह (, अरबी)सांड के सींग (यह तारा रथी तारामंडल और वृष तारामंडल की सीमा पर है और दोनों का हिस्सा माना जाता है, यहाँ "सांड" वृष तारामंडल की सांड-आकृति है)δ Aurप्रजा या प्रजापतिसंस्कृतब्रह्मा जीε Aurऍप्सिलॉन ऑराइगेअल-माज़ (, अरबी)बकरी का बच्चाζ Aurज़ेटा ऑराइगेहोएडस (Hoedus, लातिनी)बकरी का बच्चाθ Aurथेटा ऑराइगेमानुस (Manus, लातिनी)हाथη Aurएटा ऑराइगेहोएडस दो (Hoedus II, लातिनी)दूसरा बकरी का बच्चाι Aurआयोटा ऑराइगेहासेलेह (Hasseleh, यूनानी)खुर (जानवर का पाऊँ)λ Aurलाम्डा ऑराइगेअल-हुर्र (अरबी)हिरनी

 इन्हें भी देखें 
 ब्रह्महृदय तारा
 तारामंडल

 सन्दर्भ 

श्रेणी:तारामंडल
श्रेणी:हिन्दी विकि डीवीडी परियोजना
श्रेणी:ब्रह्मा तारामंडल
ब्रह्महृदय तारा

ब्रह्महृदय या कपॅल्ला, जिसका बायर नाम "अल्फ़ा ऑराइगे" (α Aurigae या α Aur) है, ब्रह्मा तारामंडल का सब से रोशन तारा है। यह पृथ्वी से दिखने वाले सब से रोशन तारों में गिना जाता है। बिना दूरबीन के एक दिखने वाला यह तारा वास्तव में दो द्वितारों का मंडल है, यानि इसमें कुल मिलकर चार तारे हैं जो पृथ्वी से एक ही प्रतीत होते हैं। पहले द्वितारे के दोनों तारे G श्रेणी के दानव तारे हैं और दोनों के व्यास (डायामीटर) सूरज के व्यास के लगभग दस गुना हैं। दुसरे द्वितारे के दोनों तारे छोटे और धुंधले से लाल बौने हैं। ब्रह्महृदय मंडल पृथ्वी से लगभग 42.2 प्रकाश वर्ष की दूरी पर हैं।

 अन्य भाषाओँ में 
ब्रह्महृदय को अंग्रेज़ी में "कपॅल्ला" (Capella) कहते है।

 विवरण 
 ब्रह्महृदय ए॰ए॰ (Capella Aa) - G श्रेणी का दानव तारा। ब्रह्महृदय ए॰बी॰ के साथ द्वितारा मंडल में शामिल। सतही तापमान 4900 कैल्विन। अर्धव्यास (रेडियस) सौर अर्धव्यास का 12 गुना। द्रव्यमान (मास) सौर द्रव्यमान का 2.7 गुना। चमक (निरपेक्ष कान्तिमान) सूरज की चमक से 79 गुना।
 ब्रह्महृदय ए॰बी॰ (Capella Ab) - G श्रेणी का दानव तारा। ब्रह्महृदय ए॰ए॰ के साथ द्वितारा मंडल में शामिल। सतही तापमान 5700 कैल्विन। अर्धव्यास (रेडियस) सौर अर्धव्यास का 9 गुना। द्रव्यमान (मास) सौर द्रव्यमान का 2.6 गुना। चमक (निरपेक्ष कान्तिमान) सूरज की चमक से 78 गुना।
 ब्रह्महृदय बी॰ए॰ (Capella Ba) - लाल बौना तारा। ब्रह्महृदय बी॰बी॰ के साथ द्वितारा मंडल में शामिल।
 ब्रह्महृदय बी॰बी॰ (Capella Bb) - लाल बौना तारा। ब्रह्महृदय बी॰ए॰ के साथ द्वितारा मंडल में शामिल।

 इन्हें भी देखें 
 ब्रह्मा तारामंडल
 सबसे रोशन तारों की सूची
 दानव तारे
 लाल बौना

 सन्दर्भ 

श्रेणी:तारे
श्रेणी:दानव तारे
श्रेणी:लाल बौने तारे
श्रेणी:हिन्दी विकि डीवीडी परियोजना
श्रेणी:जी-प्रकार दानव तारे
श्रेणी:ऍम-प्रकार तारे
श्रेणी:के-प्रकार दानव तारे
श्रेणी:बहुतारा मंडल
श्रवण तारा

thumb|200px|श्रवण और सूरज के आकारों की तुलना - सूरज पीला वाला गोला है

श्रवण या ऐल्टेयर, जिसका बायर नाम "अल्फ़ा अक्विला" (α Aquila या α Aql) है, गरुड़ तारामंडल का सब से रोशन तारा है। यह पृथ्वी से दिखने वाले सब से रोशन तारों में से बारहवाँ सब से रोशन तारा है। यह एक A श्रेणी का मुख्य अनुक्रम तारा है। श्रवण बहुत तेज़ी से घूर्णन करता है (यानि अपने अक्ष पर घूमता है) - इसकी मध्य रेखा पर इसके घूर्णन की रफ़्तार 286 किलोमीटर प्रति सैकिंड है, जिस वजह से इसका गोल अकार ध्रुवों पर पिचक गया है।Resolving the Effects of Rotation in Altair with Long-Baseline Interferometry, D. M. Peterson et al., The Astrophysical Journal 636, #2 (January 2006), pp. 1087–1097, ; see Table 2 for stellar parameters. श्रवण पृथ्वी से लगभग 16.8 प्रकाश वर्ष की दूरी पर हैं।

 अन्य भाषाओँ में 
श्रवण को अंग्रेज़ी में "ऐल्टेयर" (Altair) कहते हैं। यह नाम अरबी भाषा के "" ("अन-नस्र अन-ताईर") वाक्यांश से लिया गया है जिसका मतलब है "उड़ती हुई चील"।

 विवरण 
श्रवण का व्यास (डायमीटर) सूरज के व्यास का 1.63 - 2.03 गुना है (यानि इसपर थोड़ा मतभेद है) और इसका द्रव्यमान (मास) सौर द्रव्यमान का 1.79 गुना है। इसकी चमक (यानि निरपेक्ष कान्तिमान) सूरज से 10.6 गुना है।

 इन्हें भी देखें 
 गरुड़ तारामंडल
 सबसे रोशन तारों की सूची
 मुख्य अनुक्रम

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:गरुड़ तारामंडल
श्रेणी:हिन्दी विकि डीवीडी परियोजना
श्रेणी:ए-प्रकार मुख्य अनुक्रम तारे
परिवर्ती तारा

thumb|द्वितारे में एक तारे के कभी खुले चमकने और कभी ग्रहण हो जाने से उसकी चमक परिवर्तित होती रहती है - नीचे की लक़ीर पृथ्वी तक पहुँच रही चमक को माप रही है
परिवर्ती तारा ऐसे तारे को बोलते हैं जिसकी पृथ्वी तक पहुँचती हुई चमक बदलती रहती हो, यानि उसका सापेक्ष कान्तिमान बदलता रहता हो। इसकी दो वजहें हो सकती हैं -
 वास्तव में तारे की अंदरूनी चमक (निरपेक्ष कान्तिमान) बदल रहा हो सकता है।
 तारे की अपनी चमक में कोई बदलाव नहीं लेकिन उसके और पृथ्वी के बीच कोई चीज़ हो सकती है जो बदल रही है जिस वजह से हम तक पहुँचती चमक बदल रही है। उदहारण के लिए किसे द्वितारे के एक तारे की पृथ्वी तक पहुँचती चमक बदल सकती है क्योंकि कभी वह तारा अपने साथी के आगे है और कभी पीछे।

 इन्हें भी देखें 
 तारा
 द्वितारा
 सापेक्ष कान्तिमान
 निरपेक्ष कान्तिमान

*
श्रेणी:तारे
श्रेणी:हिन्दी विकि डीवीडी परियोजना
हान नदी पर चमत्कार

thumb|right|200px|दक्षिण कोरिया की अर्थव्यवस्था लगभग अविरल रूप से बढ़ती रही और मात्र पचास वर्षों के दौरान शून्य से एक खरब डॉलर वाली अर्थव्यवस्था बन गई।
हान नदी पर चमत्कार (हंगुल: 한강의 기적 उच्चारण: हांगान्गीउइ किजिओक) दक्षिण कोरिया के चमत्कारिक उत्थान के लिए प्रयुक्त किया जाने वाला पद है। यह पद हालांकि समूचे दक्षिण कोरिया के लिए प्रयुक्त होता है लेकिन यह विशेषतः, सियोल के लिए प्रयुक्त किया जाता है, जहाँ से होकर हान नदी बहती है। यह चमत्कार मुख्यतः १९५३ से १९९६ के दौरान दक्षिण कोरिया में हुई आश्चर्यजनक प्रगति को दर्शाता है। इस काल के दौरान दक्षिण कोरिया एक अत्यन्त निर्धन और पिछड़े देशों की श्रेणी से निकलकर विश्व के प्रमुख औद्योगिक देशों में सम्मिलित हो गया। इस दौरान दक्षिण कोरिया की निर्यात-समर्थित अर्थव्यवस्था का तीव्र औद्योगिकरण और प्रौद्योगिकीकरण हुआ और जीवन-स्तर में अभूतपूर्व वृद्धि हुई। इसके साथ-साथ नगरीकरण, आधुनिकीकरण और वैश्वीकरण में भी आश्चर्यजनक वृद्धि हुई। इन सबके चलते दक्षिण कोरिया कोरियाई युद्ध की विभीषिका से निकलकर ५० वर्षों के अन्तराल में एक खरब डॉलर वाली अर्थव्यवस्था बन गया।

thumb|250px|1950 में कोरियाई युद्ध के समय, दक्षिण कोरिया का आम नागरिक लगभग एक आम भारतीय जितना ही कमा पाता था। केवल 45 साल में दक्षिण कोरियाई प्रति व्यक्ति आय भारत से आठ गुना से भी अधिक हो गई।
 इन्हें भी देखें 
 दक्षिण कोरिया की अर्थव्यवस्था
 दक्षिण कोरिया में शिक्षा-व्यवस्था

 बाहरी कड़ियाँ 
 "Miracle on the Han" Lesson Plan for High School Students (PDF)
 An article on the post-industrial "Miracle on the Han"

श्रेणी:दक्षिण कोरिया की अर्थव्यवस्था
श्रेणी:आर्थिक चमत्कार
चित्रा तारा

thumb|200px|आसमान में चित्रा तारा ढूँढने का तरीक़ा - स्वाती तारे (आर्कट्युरस) से सीधी लक़ीर खेंचे
चित्रा या स्पाइका (Spica), जिसका बायर नाम "अल्फ़ा वर्जिनिस" (α Virginis या α Vir) है, कन्या तारामंडल का सब से रोशन तारा है। यह पृथ्वी से दिखने वाले सब से रोशन तारों में से पंद्रहवाँ सब से रोशन तारा है। यह पृथ्वी से लगभग 260 प्रकाश वर्ष की दूरी पर हैं। चित्रा वास्तव में एक द्वितारा है जो पृथ्वी से एक तारे जैसा प्रतीत होता है। इसका मुख्य तारा एक नीला दानव तारा है और छोटा तारा एक मुख्य अनुक्रम तारा है।Spica: The Close Binary , Elizabeth Howell, 20 जुलाई 2013, SPACE.com, Accessed: 19 Aug 2013, ... about 260 light-years away from Earth ... Spica is a binary system. One star, however, is much brighter than the other one ...

 विवरण 
चित्रा के दो तारे एक-दूसरे की परिक्रमा हर 4 दिनों में पूरी कर लेते हैं। इन दोनों का ब्यौरा इस तरह है -
 मुख्य तारा - यह एक B1 III-IV श्रेणी का तारा है, जिसकी चमक से ज्ञात होता है के यह एक उपदानव और दानव तारे के बीच का तारा है। इसका व्यास (डायमीटर) सूरज के व्यास का 7.4 गुना है और इसका द्रव्यमान (मास) सौर द्रव्यमान का 10.25 गुना है। इसकी चमक (निरपेक्ष कान्तिमान) सूरज की चमक से 12,100 गुना है और अपने साथी तारे की 8 गुना है। यह एक बेटा सॅफ़ॅई परिवर्ती तारा है, यानि इसकी चमक थोड़ी कम-ज़्यादा होती रहती है। इस तारे का द्रव्यमान इतना है के यह अपना जीवन एक भयंकर महानोवा (सुपरनोवा) धमाके के साथ ध्वस्त होकर पूरा करेगा।Schnerr, R. S.; et al. (June 2008). "Magnetic field measurements and wind-line variability of OB-type stars". Astronomy and Astrophysics 483 (3): 857–867. arXiv:1008.4260. Bibcode:2008A&A...483..857S. doi:10.1051/0004-6361:20077740. Retrieved 2010-04-16.
 अमुख्य तारा - इसका व्यास (डायमीटर) सूरज के व्यास का 3.64 गुना है और इसका द्रव्यमान (मास) सौर द्रव्यमान का 6.97 गुना है। इसकी चमक (निरपेक्ष कान्तिमान) सूरज की चमक से 1,500 गुना है।

 ब्राज़ील के ध्वज पर 
चित्रा तारा ब्राज़ील के राष्ट्रीय ध्वज पर दर्शाया गया है और उस देश के 'पारा' नामक राज्य का प्रतीक है।

 इन्हें भी देखें 
 कन्या तारामंडल
 सबसे रोशन तारों की सूची
 उपदानव तारा
 दानव तारा
 बेटा सॅफ़ॅई परिवर्ती तारा

 सन्दर्भ 

श्रेणी:तारे
श्रेणी:दानव तारे
श्रेणी:कन्या तारामंडल
श्रेणी:हिन्दी विकि डीवीडी परियोजना
ग्रेट रिफ़्ट घाटी

thumb|ग्रेट रिफ़्ट घाटी का नक़्शा (फ़्रांसिसी में)
महान रिफ़्ट घाटी अथवा ग्रेट रिफ़्ट घाटी (एक भौगोलिक वादी है जो पूर्वी अफ़्रीका और मध्य पूर्व में उत्तर-दक्षिण दिशा में स्थित है। अलग-अलग स्रोत इसकी परिभाषा अलग तरह से करते हैं। कुछ के अनुसार यह उत्तर सीरिया से शुरू होकर लगातार 6,900 किमी तक चलकर पूर्वी अफ़्रीका के मोज़ाम्बीक देश में अंत होती है। साधारण प्रयोग में महान रिफ़्ट घाटी का नाम केवल इसके पूर्वी अफ़्रीका में स्थित हिस्से के लिए इस्तेमाल होता है जो अफ़ार द्रोणी से आरम्भ होकर मोज़ाम्बीक में ख़त्म होता है। यहाँ अफ़्रीकी प्लेट के दो भागों में टूटने से रिफ़्ट का निर्माण हुआ है।

 मानव जाति का जन्मस्थल 
बहुत से वैज्ञानिक मानते हैं के मनुष्य जाति अपने शुरुआती काल में इसी रिफ़्ट घाटी में विकसित हुई। यहाँ आधुनिक मानवों की पूर्वज नस्लों के लाखों वर्ष पुराने अवशेष मिले हैं। इनमें पसिद्ध "लूसी" नाम की 30 लाख पुरानी स्त्री के अवशेष भी शामिल हैं।Kenya: Lonely Planet Country Guide Series, Tom Parkinson, M. Phillips, Will Gourley, pp. 25, Lonely Planet, 2006, ISBN 9781740597432, ... Thanks to some inquisitive poking around by the Leakey family around Lake Turkana, in the north of the country, and at Olduvai Gorge (Tanzania), the Great Rift Valley has been established as the 'cradle of humanity' ...Deserts: The Extreme Earth, Peter Aleshire, pp. 111, Infobase Publishing, 2007, ISBN 9781438106663, ... That will eventually create an ocean ridge running down Africa's Great Rift Valley ... In the low-lying deserts of these rift valleys, archaeologists have found the bones of our earliest ancestors, including the 3-million-year-old skeleton of Lucy ...

 अन्य भाषाओँ में 
"महान दरार घाटी" को अंग्रेज़ी में "ग्रेट रिफ़्ट वैली" (Great Rift Valley) कहते हैं।

 इन्हें भी देखें 
 अफ़ार द्रोणी
 अफ़्रीकी प्लेट

 सन्दर्भ 

श्रेणी:अफ़्रीका
श्रेणी:घाटियाँ
श्रेणी:हिन्दी विकि डीवीडी परियोजना
श्रेणी:रिफ़्ट घाटियाँ
श्रेणी:अफ़्रीका का भूविज्ञान
औस्ट्रालोपिथेकस अफ़रेन्सिस

thumb|लूसी के अवशेषों की अनुलिपियाँ
औस्ट्रालोपिथेकस अफ़रेन्सिस एक विलुप्त मानवनुमा (होमिनिड) नस्ल थी जो 39 से 29 लाख वर्षों पूर्व जीवित थी। इनका शरीर पतला हुआ करता था और माना जाता है के औ॰ अफ़रेन्सिस दो प्राणी शाखों का पूर्वज थे - आस्ट्रेलोपिथिक्स और होमो (आधुनिक मनुष्य इसी "होमो" शाखा के प्राणी हैं)। औ॰ अफ़रेन्सिस के सब से मशहूर अवशेष एक मादा के मिले हैं जिसे "लूसी' का अनौपचारिक नाम दिया गया है। यह पूर्वी अफ़्रीका की अफ़र द्रोणी में मिले थे, जिस वजह से इस नस्ल का नाम "अफ़रेन्सिस" रखा गया।

 टिप्पणियाँ 

 इन्हें भी देखें 
 आस्ट्रेलोपिथिक्स
 मानवनुमा

श्रेणी:मानव विज्ञान
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
मानवनुमा

thumb|ओरन्गउटान एक मानवनुमा नस्ल है
मानवनुमा या होमिनिड, जिन्हें वनमानुष भी कहते हैं, एक ऐसे प्राणी परिवार का नाम है जिनमें कपि (एप्स) परिवार की वे सारी नस्लें शामिल हैं जो मनुष्य हों या मनुष्य जैसी हों। इनमें मनुष्य, चिम्पान्ज़ी, गोरिल्ला और ओरन्गउटान के वंश (या जॅनॅरा) आते हैं। कुछ ऐसी भी मानवनुमा नस्लें हैं जो विलुप्त हो चुकी हैं, जैसे की आस्ट्रेलोपिथिक्स।

 अन्य भाषाओँ में 
"मानवनुमा" को अंग्रेज़ी में "होमिनिड" (hominid) कहते हैं।

 इन्हें भी देखें 
 मनुष्य
 चिम्पान्ज़ी
 गोरिल्ला
 आस्ट्रेलोपिथिक्स
 कपि
 वनमानुष
सन्दर्भ

श्रेणी:महाकपि
श्रेणी:मानव विज्ञान
श्रेणी:हिन्दी विकि डीवीडी परियोजना
फ़ारालोन प्लेट

thumb|right|300px|फ़ारालोन प्लेट का एक बड़ा-सा टुकड़ा (नीले रंग में) पूर्वी उत्तर अमेरिका के नीचे बहुत गहराई पर मिला है
फ़ारालोन प्लेट एक प्राचीन भौगोलिक प्लेट था जो उत्तर अमेरिकी प्लेट की पश्चिमी सीमा से टकराकर उसके नीचे धंसने लगा। इसका मध्य भाग तो पूरा उत्तर अमेरिकी प्लेट के नीचे दब चुका है और अब इसके सिर्फ़ तीन अंश बचे हैं - हुआन दे फ़ूका प्लेट, कोकोस प्लेट और नाज़का प्लेट। नीचे दबी हुए प्लेट का एक बड़ा टुकड़ा पूर्वी उत्तर अमेरिका के नीचे बहुत गहराई पर स्थित है।

 इन्हें भी देखें 
 प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
देस परदेस (1978 फ़िल्म)

देस परदेस(अंग्रेजी: Home and Foreign Land) 1978 में देव आनंद द्वारा निर्मित व निर्देशित हिन्दी फिल्म है| इस पारिवारिक कथा के मुख्य पात्र देव आनंद व टीना मुनीम ने निभाए है| टीना मुनीम की यह पहली फिल्म है| इनके सहायक कलाकार है अजीत, प्राण, अमज़द खान, श्रीराम लागू, टॉम एल्टर, बिन्दू, प्रेम चोपड़ा, ए के हंगल, सुजीत कुमार, महमूद व पेंटल और संगीतकार राजेश रोशन है|

इस कथा में कुछ समकालीन लोगों में विदेश जाए धन कमाने की इच्छा और दलालों द्वारा भोले लोगों का छल से वहाँ लिए जाए सताना दिखाया गया है|

 संक्षेप 
समीर साहनी (प्राण) नामक किसान अपने पिता (गजानन जागीरदार), माँ, पत्नी रमा (इन्द्रानी मुखर्जी), कन्या व छोटे भाई वीर (देव आनंद) के साथ रहता है| समीर को इंग्लैण्ड में काम करने का प्रस्ताव आता है जिसे अपनाए वह चला जाता है| कुछ समय बाद वह सभी को वहीँ लिए जाना चाहता है| समीर पत्र द्वारा अपने परिवार से सम्पर्क रखता है| कुछ वर्ष बाद अचानक उसका पत्र आना बंद होता है| उसका परिवार चिंतित हुए वीर को उसका पता लगाने इंग्लैण्ड भेजता है| वहां जाए वह कई हज़ारों भारतीय बदतर जिंदगी जीना देखता है, जैसे उनका नकली पासपोर्ट, कम वेतन पर काम करना, उसका आधा हिस्सा वहां के दलालों को देना जो उन्हें धोखे से वहां लाए है, निर्वासन का भय इत्यादि| उसे अपने भाई का पता नहीं चलता और बईमानी व हत्याओं का जंजाल पाता है| अपने भाई का पता लगाने में कहाँ तक सफल होता है, आगे की कहानी में दिखाया गया है|

 चरित्र 
 मुख्य कलाकार 
 देव आनंद - वीर साहनी
 प्राण - समीर साहनी
 गजानन जागीरदार - मि. साहनी
 इन्द्रानी मुखर्जी - रमा साहनी
 अजीत - गुरनाम
 टॉम एल्टर - इंस्पेक्टर मार्टिन
 बिंदू - सिल्विया
 प्रेम चोपड़ा - बंसीलाल
 ए के हंगल - पुजारी
 जानकी दास - दयाल
 भारत कपूर - मुरारीलाल
 अमज़द खान - भूत सिंह/अवतार सिंह
 सुजीत कुमार - गंगाराम
 श्रीराम लागू - मि. बांड
 महमूद - अनवर
 टीना - गौरी
 कीथ स्टीवेंसन - ए टुपर
 बीरबल - उद्घोषक
 सुधीर - कश्यप
 पेंटल
 गूफी पेंटल
 शरत सक्सेना
 शेखर वधावन
 मृदुला
 परवेज़ मल्लिक
 प्रेम सागर
 राज मेहरा
 गुर्जिंदर वर्क
 सय्यद लेन
 युसूफ खान

 दल 
 निर्देशक - देव आनंद
 लेखक - देव आनंद, सूरज सनिम
 निर्माता - देव आनंद, अमित खन्ना
 निर्माण संस्था - नवकेतन इंटरनैशनल फिल्म्स, नवकेतन
 छायांकन - फाली मिस्त्री, डी के प्रभाकर
 संगीतकार - राजेश रोशन
 गीतकार - अमित खन्ना
 पार्श्वगायक - विजय बेनेडिक्ट, अमित कुमार, किशोर कुमार, लता मंगेशकर, मनहर उधास

 संगीत 
 गीत "तू पी और जी" बिनाका गीत माला की 1978 वार्षिक सूची में 9वीं पायदान पर रही|
 गीत "आप कहें और हम न आए" बिनाका गीत माला की 1978 वार्षिक सूची में 13वीं पायदान पर रही|
 गीत "जैसा देस वैसा भेस" बिनाका गीत माला की 1978 वार्षिक सूची में 22वीं पायदान पर रही|
गीत गायक समय टिप्पणी"नज़राना भेजा किसीने प्यारका"किशोर कुमार4:25लोकप्रिय गीत"ये देस परदेस"किशोर कुमार4:05लोकप्रिय गीत"आप कहें और हम न आए"लता मंगेशकर5:40लोकप्रिय गीत"जैसा देस वैसा भेस"किशोर कुमार, लता मंगेशकर4:50"नज़र लगे न साथियों"किशोर कुमार, अमित कुमार,विजय बेनेडिक्ट, मनहर उधास4:30"तू पी और जी "किशोर कुमार5:25"ये देस परदेस"किशोर कुमार व समूह4:05

 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 उल्लेख 

 बाहरी कड़ियाँ 
 

श्रेणी:बॉलीवुड
श्रेणी:1978 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
जापानी युद्धोत्तर आर्थिक चमत्कार

thumb|right|277px|ओसाका स्थित विश्व व्यापार केन्द्र और जापान की आर्थिक प्रगति का एक सूचक।
जापानी युद्धोत्तर आर्थिक चमत्कार (जापानी: 高度経済成長 उच्चारण: कोदो केइज़ाइ सीचो) द्वितीय विश्व युद्ध में लगभग पूरी तरह विनष्ट हो चुके जापान के चमत्कारिक आर्थिक उत्थान को कहा जाता है। इस चमत्कारिक उत्थान का कुछ योगदान संयुक्त राज्य अमेरिका द्वारा किए गए निवेश और कुछ योगदान जापानी सरकार के आर्थिक हस्तक्षेप का था। "चमत्कारिक आर्थिक" वर्षों के दौरान जापानी अर्थव्यवस्था की प्रभेदिक विशेषताएँ निम्नलिखित थीं: विनिर्माणकर्ताओं, आपूर्तीकर्ताओं, वितरकों और बैंकों का केइरेत्सू नामक समूहों में सहयोग, शक्तिशाली उद्यम संघ और शुन्तो; सरकारी नौकरशाहों के साथ मधुर सम्बन्ध और बड़े निगमों और अत्यधिक संघीकृत कारखानों में आजीवन रोज़गार की गारण्टी (शूशिन कोयो)। १९८३ के बाद से जापानी कम्पनियों ने इनमें से कुछ प्रतिमान का परित्याग कर दिया है ताकि लाभ और कार्यक्षमता बढ़ाई जा सके।

श्रेणी:जापान का आर्थिक इतिहास
श्रेणी:आर्थिक चमत्कार
श्रेणी:जापान की अर्थव्यवस्था
हिन्दी तारामंडल

thumb|हिन्दी तारामंडल
हिन्दी या इन्डस (अंग्रेज़ी: Indus) खगोलीय गोले के दक्षिणी भाग में स्थित एक तारामंडल है।

 तारे 
हिन्दी तारामंडल का सब से रोशन तारा अल्फ़ा इंडी (α Indi) है जिसकी रोशनी (सापेक्ष कान्तिमान) 3.11 मैग्नीट्यूड है। इस तारामंडल का एक और तारा ऍप्सिलॉन इंडी (ε Indi) है जो पृथ्वी से 11.82 प्रकाश वर्ष दूर है और जिसमें भूरे बौनों का एक जोड़ा है।

कुल मिलकर इस तारामंडल में बायर नामांकन वाले 16 तारे हैं, जिनमें से 3 मुख्य हैं और 2 के इर्द-गिर्द ग़ैर-सौरीय ग्रह परिक्रमा करते पाए गए हैं।

 इन्हें भी देखें 
 तारामंडल

श्रेणी:तारामंडल
श्रेणी:हिन्दी विकि डीवीडी परियोजना
रेयान

right|thumb|300px| क्षार और कार्बन डाइसल्फ़ाइड द्वारा सेलूलोज़ का उपचार विस्कोस उत्पन्न करता है
रेयान, पुनर्जीवित सेलूलोज़ से निर्मित एक तंतु (फाइबर) है। क्योंकि इसका उत्पादन प्राकृतिक रूप से मिलनेवाले बहुलकों से किया जाता है, इसलिए वास्तव में यह न तो पूरी तरह से एक कृत्रिम तंतु है और न ही एक प्राकृतिक तंतु है; यह एक अर्द्ध कृत्रिम तंतु है। कपड़ा उद्योग में रेयान को विस्कोस रेयान या कृत्रिम रेशम (आर्ट सिल्क) के नाम से जाना जाता है। उच्च आलोक गुणवत्ता के कारण यह तंतु आमतौर पर काफी चमकदार होता है। 

 सन्दर्भ 

श्रेणी:कार्बनिक पॉलीमर
श्रेणी:कृत्रिम रेशे
राकेश]]
श्रेणी:वस्त्र
श्रेणी:रेशे
विस्कोस

विस्कोस, एक श्यान कार्बनिक तरल है, जिसका प्रयोग रेयान और सेलोफेन आदि को बनाने में किया जाता है। विस्कोस को अक्सर रेयान का पर्याय माना जाता है जो, एक मुलायम तंतु है और सामान्यतः कमीजें, शॉर्ट्स, कोट, जैकेट, जैसे बाहरी वस्त्र बनाने में प्रयुक्त होता है।

 उत्पादन 
right|thumb|300px| क्षार और कार्बन डाइसल्फ़ाइड द्वारा सेलूलोज़ का उपचार विस्कोस उत्पन्न करता है
सबसे पहले लकड़ी की घुलनशील लुगदी को कास्टिक सोडा में घोला जाता है और, एक निर्धारित समय के बाद इसे पुन: मथ कर पकने (लम्बे समय के लिए यूँ ही छोड़ देना) के लिए छोड़ दिया जाता है। पकाने की प्रक्रिया से विस्कोस की श्यानता बढ़ती है। इसे जितना अधिक पकाया जायेगा उतना ही इसकी श्यानता में भी वृद्धि होगी। इसके बाद पकी हुई लुगदी का उपचार कार्बन डाइसल्फ़ाइड के साथ किया जाता है जिसके फलस्वरूप, पीले रंग का सेलूलोज़ ज़ैंथेट (cellulose xanthate) बनता है। इसे फिर से एक कम सान्द्रता वाले कास्टिक सोडा विलयन में घोला जाता है। यह विस्कोस निर्माण का प्रारंभिक चरण है। इस प्रक्रिया के दौरान धागे में चमक लाने के लिए क्षारीय सेलूलोज़ में एसीटेट डोप मिलाई जाती है। 

 प्रदूषण 

 सन्दर्भ 

श्रेणी:कार्बन
वीर नारायण सिंह

right|thumb|300px|वीर नारायण सिंह पर सन १९८७ में जारी किया गया डाक टिकट
वीर नारायण सिंह (१७९५ - १८५७) छत्तीसगढ़ राज्य के प्रथम स्वतंत्रता संग्राम सेनानी, एक सच्चे देशभक्त व गरीबों के मसीहा थे। १८५७ के प्रथम स्वतन्त्रता संग्राम के समय उन्होने जेल से भागकर अंग्रेजों से लोहा लिया था जिसमें वे गिरफ्तार कर लिए गए थे। १० दिसम्बर १८५७ को उन्हें रायपुर के "जय स्तम्भ चौक" पर फाँसी दे दी गयी।

वीर नारायण सिंह छत्तीसगढ़ के सोनाखान के जमींदार थे। उन्होंने छत्तीसगढ़ में 1857 के भारतीय स्वतंत्रता संग्राम का नेतृत्व किया । उन्हें छत्तीसगढ़ के रायपुर के जयस्तंभ चौक पर फाँसी दे दी गई। उन्हें "प्रथम छत्तीसगढ़ी स्वतंत्रता सेनानी" के रूप में भी जाना और माना जाता है

इस हुतात्मा का नाम है वीर नारायण सिंह बिंझवार (veer narayan singh binjhwar) जिन्हें 1857 के स्वातंत्र्य समर में छत्तीसगढ़ के प्रथम शहीद के रूप में जाना जाता है। वीर नारायण सिंह का जन्म छत्तीसगढ़ के सोनाखान में 1795 में एक जमींदार परिवार में हुआ था। इनके पिता का नाम राम राय था।
श्रेणी:भारतीय स्वतंत्रता सेनानी
श्रेणी:छत्तीसगढ़ के लोग
त्रिशंकु तारामंडल

thumb|त्रिशंकु तारामंडल
त्रिशंकु या क्रक्स (अंग्रेज़ी: Crux) तारामंडल अंतर्राष्ट्रीय खगोलीय संघ द्वारा जारी की गई ८८ तारामंडलों की सूची का सब से छोटा तारामंडल है। अंग्रेज़ी में इसे कभी-कभी "सदर्न क्रॉस" (Southern cross, दक्षिणी काँटा) के नाम से भी जाना जाता है। यह भारत में सर्दियों और बसंत के मौसम में गुजरात से दक्षिणी क्षेत्रों में देखा जा सकता है, लेकिन उत्तर भारत से नहीं। पृथ्वी के दक्षिणी गोलार्ध (हेमिसफ़ेयर) से यह किसी भी मौसम में देखा जा सकता है।

 तारे 
त्रिशंकु तारामंडल में पाँच मुख्य तारे हैं, हालांकि वैसे इसमें 19 तारों को बायर नाम दिए जा चुके हैं। इनमें से एक के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य पाँच तारे इस प्रकार हैं -

बायर नामनामअन्य नामअन्य नाम का अर्थपृथ्वी से दूरी (प्र॰व॰)तारे की वास्तविक प्रकृतिα Cruएक्रक्सएक्रक्स (Acrux)Alpha+Crux को सिकोड़कर गढ़ा गया नाम321बहु ताराβ Cruत्रिशंकु शिरमिमोसा (Mimosa) या बेक्रुक्स (Becrux)Beta+Crux को सिकोड़कर गढ़ा गया नाम350द्विताराγ Cruगामा क्रूसिसगेक्रक्स (Gacrux)Gamma+Crux को सिकोड़कर गढ़ा गया नाम88दोहरा ताराδ Cruडॅल्टा क्रूसिसडॅल्टा क्रूसिस (Delta Crucis)360अकेला तारा (बेटा सॅफ़ॅई परिवर्ती उपदानव)ε Cruऍप्सिलॉन क्रूसिसऍप्सिलॉन क्रूसिस (Epsilon Crucis)228अकेला तारा (नारंगी दानव)

 इन्हें भी देखें 
 त्रिशंकु शिर तारा
 तारामंडल

 सन्दर्भ 

श्रेणी:तारामंडल
श्रेणी:हिन्दी विकि डीवीडी परियोजना
*
बहु तारा

thumb|एच॰डी॰ 188753, जो एक तीन तारों का मंडल है
खगोलशास्त्र में बहु तारा दो से अधिक तारों का ऐसा गुट होता है जो पृथ्वी से दूरबीन के ज़रिये देखे जाने पर एक-दूसरे के समीप नज़र आते हैं। ऐसा दो कारणों से हो सकता है -
 यह तारे वास्तव में ही एक दुसरे से सम्बन्ध रखते हैं और एक-दूसरे से गुरुत्वाकर्षण के प्रभाव के कारण इकठ्ठे हैं
 यह सिर्फ पृथ्वी से देखने में ही पास लगते हैं (जिस तरह से दूर एक-के-पीछे-एक दो पहाड़ एक-दुसरे के पास लग सकते हैं, जबकि एक के पास जाने पर पता लगता है के उनमें पचास मील का फ़ासला भी हो सकता है)

ज़्यादातर बहु तारा मंडलों में तीन तारे होते हैं। चार, पाँच, छह और उस से ज़्यादा तारों वाले मंडल भी होते हैं लेकिन कम ही मिलते हैं।

 अन्य भाषाओँ में 
अंग्रेज़ी में "बहु तारे" को "मल्टिपल स्टार" (multiple star) कहा जाता है।

 इन्हें भी देखें 
 दोहरा तारा

श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
*
त्रिशंकु शिर तारा

thumb|200px|त्रिशंकु शिर, इस चित्र का सब से रोशन तारा (दाँई तरफ)
त्रिशंकु शिर, जिसका बायर नाम "बेटा क्रूसिस" (β Crucis या β Cru) है, त्रिशंकु तारामंडल का दूसरा सब से रोशन तारा है। यह पृथ्वी से दिखने वाले सब से रोशन तारों में गिना जाता है। यह पृथ्वी से लगभग 350 प्रकाश वर्ष की दूरी पर हैं। त्रिशंकुशिर वास्तव में एक द्वितारा है जो पृथ्वी से एक तारे जैसा प्रतीत होता है। इसके मुख्य तारे की श्रेणी B0.5IV है। त्रिशंकु शिर कर्क रेखा के दक्षिण में ही देखा जा सकता है इसलिए उत्तर भारत के अधिकाँश भाग में और यूरोप-वग़ैराह में नहीं देखा जा सकता। मध्य और दक्षिण भारत में इसे देखा जा सकता है।

 अन्य नाम 
इस तारे का कोई परंपरागत चीनी, अंग्रेज़ी, लातिनी, अरबी, फ़ारसी या यूनानी नाम नहीं है क्योंकि यह उन क्षेत्रों से देखा ही नहीं जा सकता था। आधुनिक युग में इसका नाम मिमोसा (Mimosa) रखा गया जो एक फूल है जिसकी हलकी जामुनी रंगत त्रिशंकु शिर से मिलती है।

 विवरण 
त्रिशंकु शिर का द्रव्यमान (मास) सूरज के द्रव्यमान का 14 गुना है और उसका व्यास (डायमीटर) सूरज के व्यास का 8 गुना है। यह एक अत्यंत गरम तारा है और इसका सतही तापमान 28,200 कैल्विन है। इसकी चमक (निरपेक्ष कान्तिमान) बहुत ज़बरदस्त है और सूरज की चमक की 34,000 गुना है।

 इन्हें भी देखें 
 त्रिशंकु तारामंडल
 सबसे रोशन तारों की सूची
 द्वितारा

 सन्दर्भ 

श्रेणी:तारे
श्रेणी:हिन्दी विकि डीवीडी परियोजना
श्रेणी:त्रिशंकु तारामंडल
ज्येष्ठा तारा

thumb|right|ज्येष्ठा (अन्तारॅस) और सूरज की तुलना - टूटी लकीर से बना गोला मंगल की कक्षा (ऑर्बिट) दर्शाता है - एक छोटा लाल दानव तारा स्वाती (आर्कत्युरस) भी दिखाया गया है
ज्येष्ठा या अन्तारॅस, जिसका बायर नाम "अल्फ़ा स्कोर्पाए" (α Scorpii या α Sco) है, वॄश्चिक तारामंडल का सब से रोशन तारा है। यह पृथ्वी से दिखने वाले सोलहवा सब से रोशन तारा है। ज्येष्ठा समय के साथ अपनी चमक कम-ज़्यादा करने वाला एक परिवर्ती तारा है जिसकी औसत चमक (सापेक्ष कान्तिमान) +1.09 मैग्नीट्यूड है। यह पृथ्वी से लगभग 600 प्रकाश वर्ष की दूरी पर हैं।

 विवरण 
ज्येष्ठा एक लाल महादानव तारा है। इसका व्यास (डायामीटर) सूरज के व्यास का 800 गुना है - अगर इसे उठाकर हमारे सौर मंडल के बीच सूरज की जगह दाल दिया जाए तो पृथ्वी और मंगल तक के ग्रह इसके अन्दर आ जाएँ। इसका द्रव्यमान सूरज के द्रव्यमान का 15 से 18 गुना है। इसकी भयंकर चमक (निरपेक्ष कान्तिमान) सूरज से 65,000 गुना है।

ज्येष्ठा के नज़दीक उसका एक साथी तारा है और यह दो मिलकर एक द्वितारा मंडल में गुरुत्वाकर्षण से बंधे हुए हैं। यह साथी तारा एक नीला गर्म B2.5 श्रेणी का तारा है। इसकी चमक मुख्य ज्येष्ठा तारे की सिर्फ़ 1/370 गुना है और मामूली दूरबीन से इसे देखना मुश्किल है क्योंकि मुख्य तारे की रोशनी में यह छिप जाता है। जब यह दिखता भी है तो थोड़ा हरे रंग का प्रतीत हो सकता है, हालाँकि वैज्ञानिक मानते हैं के यह पास के मुख्य तारे की भयंकर रोशनी का नतीजा है।

 इन्हें भी देखें 
 वॄश्चिक तारामंडल
 सबसे रोशन तारों की सूची
 महादानव तारा
 द्वितारा

 सन्दर्भ 

श्रेणी:तारे
श्रेणी:महादानव तारे
श्रेणी:वॄश्चिक तारामंडल
श्रेणी:हिन्दी विकि डीवीडी परियोजना
मूल तारा

thumb|right|मूल तारा (λ Sco) वॄश्चिक तारामंडल में ठीक बिच्छु की काल्पनिक आकृति के डंक पर स्थित "λ" के निशान वाला तारा है
मूल या शौला, जिसका बायर नाम "लाम्डा स्कोर्पाए" (λ Scorpii या λ Sco) है, वॄश्चिक तारामंडल का दूसरा सब से रोशन तारा है। यह पृथ्वी से दिखने वाले पच्चीसवा सब से रोशन तारा है। मूल तारा एक बहु तारा मंडल है जिसके तीन हिस्से दिखते हैं।

 अन्य भाषाओँ में 
अंग्रेज़ी में मूल तारे को "शौला" (Shaula) कहते हैं जो अरबी भाषा के "अल-शौला" () से लिया गया है। वॄश्चिक (यानि बिच्छु) में "अल-शौला" उसकी डंग-वाली उठी हुई पूँछ को कहते हैं।

 विवरण 
मूल तारा वास्तव में एक बहु तारा मंडल हैं जिसके तीन हिस्से दिखते हैं -
 मूल "ए" (λ Sco A) एक B श्रेणी का उपदानव तारा है, लेकिन और अध्ययन करने पर ज्ञात हुआ है के यह असल में स्वयं भी तीन तारों का मंडल है जिसमें दो B श्रेणी के उपदानव तारे हैं और एक मुख्य अनुक्रम पूर्वी तारा है। इस मंडल का मुख्य तारा एक बेटा सॅफ़ॅई परिवर्ती तारा है, जिसमें तारे की सतह पर होती कम्पन की वजह से तारे की रोशनी कम-ज़्यादा होती रहती है।Interpretation of the variability of the β Cephei star λ Scorpii. I. The multiple character, K. Uytterhoeven, B. Willems, K. Lefever, C. Aerts, J. H. Telting, and U. Kolb, Astronomy and Astrophysics 427 (2004), 581–592. Abstract on ADSABS Orbital elements, masses and distance of λ Scorpii A and B determined with the Sydney University Stellar Interferometer and high-resolution spectroscopy, W. J. Tango, J. Davis, M. J. Ireland, C. Aerts, K. Uytterhoeven, A. P. Jacob, A. Mendez, J. R. North, E. B. Seneta, and P. G. Tuthill, Monthly Notices of the Royal Astronomical Society 370 (2006) 884–890. Abstract on ADSABS  इस मंडल के दो उपदानवों के द्रव्यमान सूरज के द्रव्यमान से लगभग 10.4 और 8.1 गुना हैं जबकि छोटे मुख्य अनुक्रम पूर्वी तारे का द्रव्यमान सूरज का 1.8 गुना है।
 मूल "बी" (λ Sco B) और मूल "सी" (λ Sco C) के बारे में ज्ञात नहीं है के इनका मूल "ए" से कोई गुरुत्वाकर्षक सम्बन्ध है भी के नहीं। अगर है, तो यह उस तारे मंडल से क़रीब 17,000 खगोलीय इकाइयों की दूरी पर स्थित हैं।

 इन्हें भी देखें 
 वॄश्चिक तारामंडल
 सबसे रोशन तारों की सूची
 बहु तारा
 उपदानव तारा

 सन्दर्भ 

श्रेणी:तारे
श्रेणी:उपदानव तारे
श्रेणी:हिन्दी विकि डीवीडी परियोजना
हिमालयन इन्टरनेशनल इन्स्टीट्यूट ऑफ योगा सांइस एण्ड फिलासफी

thumb|right|हिमालयन इन्टरनेशनल इन्स्टीट्यूट ऑफ योगा सांइस एण्ड फिलासफी का मुख्य भवन (पेन्सिल्वानिया)
हिमालयन इन्टरनेशनल इन्स्टीट्यूट ऑफ योगा सांइस एण्ड फिलासफी (Himalayan Institute of Yoga Science and Philosophy) की स्थापना सन १९७१ में स्वामी राम ने की थी। इसका मुख्यालय अमेरिका के उत्तर-पूर्वी पेंसिलवानिया के पोकोनो पर्वतमाला (Pocono Mountains) में ४०० एकड़ भूमि में फैला हुआ है। इसकी शाखाएँ भारत, यूके, मलेशिया, कैमरून एवं मैक्सिको सहित पूरे विश्व में हैं।

 प्रमुख शाखाएँ 
 Himalayan Institute, UK
 Himalayan Institute, Canada  
 Himalayan Institute, Pittsburgh, PA
 Himalayan Institute, Buffalo, NY

 बाहरी कड़ियाँ 
 Himalayan Institute Main Page

श्रेणी:योग से संबन्धित संस्थाएँ
पुनर्वसु-पॅलक्स तारा

thumb|right|पुनर्वसु-पॅलक्स और सूरज की तुलना - पुनर्वसु-पॅलक्स एक नारंगी रंग का दानव तारा है
पुनर्वसु-पॅलक्स या सिर्फ़ पॅलक्स, जिसका बायर नाम "बेटा जॅमिनोरम" (β Geminorum या β Gem) है, मिथुन तारामंडल का सब से रोशन तारा है। यह पृथ्वी से दिखने वाले सत्रहवा सब से रोशन तारा है। प्राचीन भारत में इसे और पुनर्वसु-कैस्टर तारे को मिलकर पुनर्वसु नक्षत्र बनता था। पुनर्वसु-पॅलक्स पृथ्वी से लगभग 34 प्रकाश वर्ष की दूरी पर हैं। इसके इर्द-गिर्द एक ग़ैर-सौरीय ग्रह परिक्रमा करता हुआ पाया गया है। पुनर्वसु-पॅलक्स एक नारंगी दानव तारा है।

 अन्य भाषाओँ में 
पुनर्वसु-पॅलक्स को अंग्रेज़ी में "पॅलक्स" (Pollux) कहते हैं, जबकि पुनर्वसु-कैस्टर को "कैस्टर" (Castor) कहते हैं। अरबी में इसे "अल-रास अल-तूआम अल-मूअख़र" () कहते हैं, जिसका अर्थ है "दूसरे जुड़वाँ (व्यक्ति या बच्चे) का सर"। याद रहे के "मिथुन तारामंडल" का अर्थ भी "जुड़वाँ (व्यक्ति या बच्चों) का तारामंडल" होता है, जिसके जुड़वाँ पुनर्वसु-पॅलक्स और पुनर्वसु-कैस्टर तारे हैं।

 विवरण 
पुनर्वसु-पॅलक्स का व्यास (डायामीटर) सूरज के व्यास का 8 गुना है। इसका द्रव्यमान सूरज के द्रव्यमान का 1.8 गुना है। इसका सतही तापमान 4,865 कैल्विन है।

 ग़ैर-सौरीय ग्रह 
पुनर्वसु-पॅलक्स के इर्द-गिर्द परिक्रमा करता ग्रह बृहस्पति का 2.3 गुना द्रव्यमान रखता है। यह अपनी कक्षा में लगभग हर 589 दिनों में पुनर्वसु-पॅलक्स तारे की एक परिक्रमा पूरी कर लेता है। अंतर्राष्ट्रीय खगोलीय संघ ने इसे "पॅलक्स बी" (Pollux b) का नाम दिया है।

 इन्हें भी देखें 
 पुनर्वसु-कैस्टर तारा
 मिथुन तारामंडल
 सबसे रोशन तारों की सूची
 दानव तारा

 सन्दर्भ 

श्रेणी:तारे
श्रेणी:दानव तारे
श्रेणी:मिथुन तारामंडल
श्रेणी:हिन्दी विकि डीवीडी परियोजना
पुनर्वसु-कैस्टर तारा

thumb|right|पुनर्वसु-कैस्टर तारा
पुनर्वसु-कैस्टर या सिर्फ़ कैस्टर, जिसका बायर नाम "अल्फ़ा जॅमिनोरम" (α Geminorum या α Gem) है, मिथुन तारामंडल का दूसरा सब से रोशन तारा है। यह पृथ्वी से दिखने वाले सब से रोशन तारों में गिना जाता है। प्राचीन भारत में इसे और पुनर्वसु-पॅलक्स तारे को मिलकर पुनर्वसु नक्षत्र बनता था। पुनर्वसु-कैस्टर पृथ्वी से लगभग 49.8 प्रकाश वर्ष की दूरी पर हैं। वैज्ञानिकों को पता चला है के यह वास्तव में एक तारा नहीं बल्कि दो द्वितारों का मंडल है, यानि इसमें चार तारे हैं। फिर उन्हें ज्ञात हुआ के इसमें एक और धुंधला-सा दिखने वाला द्वितारा भी गुरुत्वाकर्षण से बंधा हुआ है, यानि कुल मिलकर पुनर्वसु-कैस्टर मंडल में छह तारे हैं। इस तीसरे द्वितारे के दोनों सदस्य मुख्य अनुक्रम के बौने तारे हैं - यह असाधारण बात है क्योंकि द्वितारों में ज़्यादातर एक तारा दानव या महादानव तारा होता है।

 अन्य भाषाओँ में 
पुनर्वसु-पॅलक्स को अंग्रेज़ी में "पॅलक्स" (Pollux) कहते हैं, जबकि पुनर्वसु-कैस्टर को "कैस्टर" (Castor) कहते हैं। अरबी में इसे "अल-रास अल-तूअम अल-मुक़ादिम" () कहते हैं, जिसका अर्थ है "आगे वाले जुड़वाँ (व्यक्ति या बच्चे) का सर"। याद रहे के "मिथुन तारामंडल" का अर्थ भी "जुड़वाँ (व्यक्ति या बच्चों) का तारामंडल" होता है, जिसके जुड़वाँ पुनर्वसु-पॅलक्स और पुनर्वसु-कैस्टर तारे हैं।

 विवरण 
पुनर्वसु-कैस्टर के छह तारों का ब्यौरा नीचे है (इसमें Aa/Ab, Ba/Bb और Ca/Cb तीन द्वितारों के जोड़े हैं) -

मापताराAaAbBaBbCaCbतारे की श्रेणीA1 Vअज्ञात (शायद M5 V)A2 VmM2 VM0.5 VeM0.5 Veद्रव्यमान (M☉, सूरज का कितना गुना)2.150.4–0.61.70.4–0.60.620.57अर्धव्यास (R☉, सूरज का कितना गुना)2.3?1.6?0.760.68

 इन्हें भी देखें 
 पुनर्वसु-पॅलक्स तारा
 मिथुन तारामंडल
 सबसे रोशन तारों की सूची

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:मिथुन तारामंडल
श्रेणी:हिन्दी विकि डीवीडी परियोजना
श्रेणी:बहुतारा मंडल
मघा तारा

thumb|right|मघा (रॅग्युलस) तारा
मघा या रॅग्युलस​, जिसका बायर नाम "अल्फ़ा लियोनिस" (α Leonis या α Leo) है, सिंह तारामंडल का सब से रोशन तारा है। यह पृथ्वी से दिखने वाले तारों में से बाईसवा सब से रोशन तारा है। मघा हमारे सौर मंडल से लगभग 77.5 प्रकाश-वर्ष दूर है। वास्तव में मघा एक तारा नहीं बल्कि दो द्वितारों का मंडल है, यानि कुल मिलकर चार तारे हैं।

 अन्य भाषाओँ में 
मघा तारे को अंग्रेज़ी में "रॅग्युलस​" (Regulus) कहते हैं जो मूल रूप से लातिनी भाषा का शब्द है और जिसका अर्थ है "छोटा राजा" या "राजकुमार"। अरबी भाषा में इसे "क़ल्ब अल-असद" () कहते हैं, जिसका अर्थ है "सिंह (असद) का दिल"।

 विवरण 
मघा दो द्वितारों का मंडल है। पहले द्वितारे को मघा "ए" (रॅग्युलस​ A) कहा जाता है। इसका मुख्य तारा B7V श्रेणी का एक नीला-सफ़ेद मुख्य अनुक्रम तारा है। इसके इर्द-गिर्द परिक्रमा करता साथी तारा ठीक से कभी देखा नहीं गया लेकिन उसके बारे में अनुमान है के यह सूरज के द्रव्यमान के 0.3 गुना द्रव्यमान (मास) वाला सफ़ेद बौना तारा है। दोनों तारे अपने सांझे द्रव्यमान केंद्र की हर 40 दिनों में परिक्रमा पूरी कर लेते हैं। मुख्य तारा इतनी तेज़ी से घूर्णन कर रहा है (यानि अपने अक्ष पर घूम रहा है) के उसका गोल अकार बहुत पिचक चूका है। अगर इसके घूमने की गति वर्तमान गति से सिर्फ़ 16% ज़्यादा होती तो इस तारे के टूट कर हिस्से बन जाते।

पहले द्वितारे से 4,200 खगोलीय इकाईयों की दूरी पर दूसरा द्वितारा है। इसका एक तारा मघा "बी' (रॅग्युलस​ B) कहलाता है और K2V श्रेणी का तारा है, जबकि दूसरा मघा "सी" (रॅग्युलस​ C) कहलाता है और M4V श्रेणी का तारा है। दोनों अपने सांझे द्रव्यमान केंद्र की एक परिक्रमा पूरी करने में 2,000 साल लगते हैं।

 इन्हें भी देखें 
 सिंह तारामंडल
 सबसे रोशन तारों की सूची
 मुख्य अनुक्रम
 सफ़ेद बौना

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:सफ़ेद बौने तारे
श्रेणी:सिंह तारामंडल
श्रेणी:हिन्दी विकि डीवीडी परियोजना
ऍप्सिलन महाश्वान तारा

thumb|200px|महाश्वान तारामंडल (हिन्दी नामों के साथ) - ऍप्सिलन महाश्वान तारा ("अधारा") कुत्ते की आकृति के निचले पाऊँ पर स्थित है
ऍप्सिलन महाश्वान या अधारा, जिसका बायर नाम "ऍप्सिलन कैनिस मेजोरिस" (ε Canis Majoris या ε CMa) है, महाश्वान तारामंडल का दूसरा सब से रोशन तारा है। यह पृथ्वी से दिखने वाले तारों में से चौबीसवा सब से रोशन तारा भी है। यह पृथ्वी से लगभग 430 प्रकाश वर्ष की दूरी पर है। हालांकि की पृथ्वी से यह एक तारा लगता है, यह वास्तव में एक द्वितारा मंडल है।Firefly astronomy dictionary, John Woodruff, Firefly Books, 2003, "... The star Epsilon Canis Majoris, magnitude 1.50, 431 light years away, and 3700 times as luminous as the Sun ..."

 अन्य भाषाओँ में 
ऍप्सिलन महाश्वान को अंग्रेज़ी में "ऍप्सिलन कैनिस मेजोरिस" (Epsilon Canis Majoris) कहते हैं। "अधारा" (Adhara) भी इसका एक परंपरागत नाम है जो अरबी भाषा के "अधारा" () शब्द से लिया गया है, जिसका अर्थ है "कन्याएँ"।

 विवरण 
ऍप्सिलन महाश्वान द्वितारे का मुख्य तारा नीले-सफ़ेद रंग का एक B2 श्रेणी का दानव तारा है। इसका सतही तापमान 25,000 कैल्विन और यह हमारे सूरज की 3,700 गुना चमक (निरपेक्ष कान्तिमान) रखता है। यह हमारे सूरज से 20,000 गुना अधिक विकिरण (रेडियेशन) उर्जा प्रसारित करता है। इसका द्रव्यमान (मास) सूरज के द्रव्यमान का लगभग 10 गुना है और इसका व्यास (डायामीटर) सौर व्यास का लगभग 11 गुना है। इस मुख्य तारे की चमक इतनी तेज़ है के अगर यह पृथ्वी से उतना ही दूर होता जितना व्याध तारा (उर्फ़ सीरियस, जो पृथ्वी पर रात का सबसे रोशन तारा है) है तो आकाश में इसकी चमक शुक्र से भी ज़्यादा होती। ऍप्सिलन महाश्वान के मुख्य तारे की चमक अपने साथी तारे से 250 गुना अधिक है।

काफ़ी अरसे से ऍप्सिलन महाश्वान हमारे सौर मंडल से दूर जा रहा है। आज से 47 लाख साल पहले, ऍप्सिलन महाश्वान पृथ्वी से 34 प्रकाश वर्ष की दूरी पर था और पृथ्वी के आकाश में -3.99 मैग्नीट्यूड के साथ चमकता था, हालाँकि मानव जाति ने यह कभी नहीं देखा क्योंकि तब वह जन्मी ही नहीं थी। इस स्तर की चमक न तो किसी तारे की उसके बाद रही है और न ही आने वाले कम-से-कम 50 लाख सालों तक रहेगी।

 इन्हें भी देखें 
 महाश्वान तारामंडल
 सबसे रोशन तारों की सूची
 दानव तारा
 द्वितारा

 सन्दर्भ 

श्रेणी:तारे
श्रेणी:दानव तारे
श्रेणी:महाश्वान तारामंडल
श्रेणी:हिन्दी विकि डीवीडी परियोजना
ऍप्सिलन ऍरिडानी तारा

thumb|200px|काल्पनिक चित्र जिसमें ऍप्सिलन ऍरिडानी तारे के इर्द-गिर्द दो ग्रह और दो क्षुद्रग्रह घेरे परिक्रमा करते दिखाए गए हैं
thumb|200px|ऍप्सिलन ऍरिडानी (बाएँ) और सूरज (दाएँ) की तुलना
ऍप्सिलन ऍरिडानी (बायर नाम: ε Eridani या ε Eri) स्रोतास्विनी तारामंडल में स्थित एक तारा है। यह पृथ्वी से लगभग 10.5 प्रकाश-वर्ष की दूरी पर है और इसकी पृथ्वी से देखी जाने वाली चमक (यानि सापेक्ष कान्तिमान) 3.73 मैग्नीट्यूड मापी गई है। यह एक नारंगी रंग का K2 श्रेणी वाला मुख्य अनुक्रम तारा है जिसका सतही तापमान लगभग 5,000 कैल्विन है। इसका द्रव्यमान (मास) और व्यास (डायामीटर) सूरज से थोड़े छोटे हैं।

वैज्ञानिक पिछले 20 साल से ऍप्सिलन ऍरिडानी की हिलावट का अध्ययन कर रहें हैं और इस से उन्होंने अंदाज़ा लगाया है के इसके इर्द-गिर्द बृहस्पति जैसा एक गैस दानव ग्रह तारे से 3.4 खगोलीय इकाईयों (ख॰इ॰) की दूरी पर परिक्रमा कर रहा है, जिसका नाम उन्होंने ऍप्सिलन ऍरिडानी "बी" रखा है। उनका यह भी अनुमान है के इस तारे के इर्द-गिर्द दो क्षुद्रग्रहों (ऐस्टेरोईड) के घेरे हैं - एक 3 ख॰इ॰ की दूरी पर और दूसरा 20 ख॰इ॰ की दूरी पर। यह भी मुमकिन है के एक और भी ग्रह इसकी परिक्रमा कर रहा हो, जिसका नाम उन्होंने ऍप्सिलन ऍरिडानी "सी" रखा है। अभी तक जितने भी तारों के इर्द-गिर्द ग़ैर-सौरीय ग्रह मिले हैं, ऍप्सिलन ऍरिडानी उन सब में पृथ्वी के सब से पास है।

 विवरण 
ऍप्सिलन ऍरिडानी हमारे सूरज का तेरहवा सब से नज़दीकी तारा है। इसका द्रव्यमान सूरज के द्रव्यमान का 82% है और इसका व्यास सूरज के व्यास का 74% है। इसकी चमक (निरपेक्ष कान्तिमान) सूरज की चमक की सिर्फ़ 34% है। इस तारे की चुम्बकीय प्रक्रियाएँ सूरज से काफ़ी ज़्यादा हैं जिस से खगोलशास्त्री अनुमान लगते हैं कि इसकी बाहरी गैस-मंडल में सूरज से अधिक हरकत चल रही है।

ग्रहों और क्षुद्रग्रहों के अलावा इस तारे के इर्द-गिर्द बहुत सी धूल भी पाई गई है जो इसके तारे पर केन्द्रित चक्र बनाए हुए है।

 साहित्य में 
क्योंकि ऍप्सिलन ऍरिडानी तारा सूरज से थोड़ा-बहुत मिलता-जुलता है, इसलिए विज्ञान कथा साहित्य (साइन्स फिक्शन) में इस तारे पर आधारित बहुत सी काल्पनिक कहानियाँ बनी हैं। यह या तो इसके ग्रहों पर जीवों के मिलने की कल्पना करती हैं या फिर यहाँ मनुष्यों के नए बसेरों के बनाने की।

 इन्हें भी देखें 
 स्रोतास्विनी तारामंडल
 मुख्य अनुक्रम तारा
 ग़ैर-सौरीय ग्रह
 गैस दानव ग्रह

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:परितारकीय चक्र
श्रेणी:हिन्दी विकि डीवीडी परियोजना
श्रेणी:स्रोतास्विनी तारामंडल
मॅसिये ७४

thumb|मॅसिये 74
मॅसिये 74 मीन तारामंडल के क्षेत्र में नज़र आने वाली एक सर्पिल (स्पाइरल) गैलेक्सी है। यह पृथ्वी से लगभग 3.2 करोड़ प्रकाश-वर्ष की दूरी पर स्थित है। इसकी चमक पृथ्वी से कम प्रतीत होती है और सारी मॅसिये वस्तुओं में यह ग़ैर-पेशेवर खगोलशास्त्रियों द्वारा देखने में सब से मुश्किल मानी जाती है। इसकी दो साफ़ सर्पिल भुजाएँ हैं और माना जाता है के इस पूरी गैलेक्सी में क़रीब 100 अरब तारे हैं।

 अन्य भाषाओँ में 
"मॅसिये 74" को अंग्रेज़ी में "Messier 74" लिखा जाता है।

 इन्हें भी देखें 
 सर्पिल गैलेक्सी
 मॅसिये वस्तुएँ

 सन्दर्भ 

श्रेणी:गैलेक्सियाँ
श्रेणी:हिन्दी विकि डीवीडी परियोजना
केशा

अंगूठाकार|गायिका केशा
्माता डॉक्टर ल्यूक के लेबल "केमोसाबे रिकॉर्ड्स" के लिए चुने गए थे। उनकी सफलता २००९ की शुरुआत में हुई थी। उनकी पहली एल्बम "अनिमल" २०१० में रिलीज़ हुई थी। केशा की संगीत और छवि ने उसे तुरंत व्यावसायिक सफलता के लिए प्रेरित किया। उसने तीन और सफल एकल प्राप्त किए-"टिक टोक", "वी र हू वी र" और एकाकी कलाकार के रूप में "टिंबर" नामक गाना भी। उसी दौरान वह अन्य कलाकारों के लिए गीत भी लिखती थी। उसकी दूसरी एल्बम, "वारियर" २०१२ में रिलीज़ हुई थी। "टिक टोक" इतिहास में सबसे ज्यादा बिकने वाले डिजिटल सिंगल्स में से एक है। विभिन्न शैलियों और कलाकारों से प्रभावित, केशा मुख्य रूप से १९८० के दशक के संगीत से प्रेरणा प्राप्त करती है। "मडोना", "क्यून" और "बेक" से वह प्रभावित है। कन्ड्री, पॉप रॉक और इलेक्ट्रॉनिक संगीत के साथ प्रयोग करने के बाद, केशा बाद इलेक्ट्रॉनिक संगीत के साथ ही जुडी रही। उसका संगीत के विषय आमतौर पर पलायनवाद, पार्टीिंयिंग, व्यक्तित्व, अलौकिक क्षणों, विद्रोह, और दु:ख आदि है। केशा जानवरों के अधिकारों के लिए लड़ती है। उसे कई पुरस्कार और नामांकन प्राप्त हुए हैं।